كلبك ليش هيج تخوني بسرعه
اليباجي شكلك عيب من الناس
يلا بطول زعلك دوكع الدمعه
رسمتك بيه شمعه وما محسب
يوم ضوه عود البخور
يطم ضوه الشمعه
ودفنتك من متت بس كبر ما سويت
من تشتاك روحي الميت ترجعه
عدل بس انت طبعك مو عدل وياي
طبع وبروحك انت واحتار شيطلعه
وكبر بس مو لحبك كلبي من جفاك
الشوك يدفعه الك والمستحه ترجعه
اشلوني ابعدي عايش مو اهواي دكول
واحد ما شفت بيده الهوه يكطعه
روحك ما تغض تاكل حنان الغير
بضهرك شخص حضنه مستحه اشبعه
بعينك ماوكف علقل سهر اليل
ما كلك لهفتي وعمري المضيعه
وني الجنت اونه ويعبر الصوبين
ويكلولك خطيه دكول ما اسمعه
ويلطول من غرورك طولي جان وياك
واكصر عيب طولك حتى ما طله
بعتني شحصلت بس عفيه من الغير
وكلولك وفي وهوه الوفي شنفعه
صدك ما جذبو هوه انت طبعك هاذا
تركض الشبه لو شفت بي لمعه
وما مستذوقيك الناس جي ما بيك
ملوحه وسالفه اصبر على الدمعه
وروحي اشتعجلت كلمن وذوقه اصيح
ولو الذوق مو جا بارت السلعه
بصوتك وبغرورك تعله فوك اتريد
ومن وياك اسلوف صتي ما اسمعه
وانا اعمه كلب والله انا اعمه كلب
لو اعمه عين تهون
اذا لاموني اكلهم ما شفت طبعه
قاسم شنيشل